CELEX: 32021D1796
Language: da
Date: 2021-09-28 00:00:00
Title: Rådets afgørelse (EU) 2021/1796 af 28. september 2021 om den holdning, der skal indtages på Den Europæiske Unions vegne i den kommission, der er nedsat ved konventionen om beskyttelse af havmiljøet i det nordøstlige Atlanterhav, for så vidt angår en afgørelse om oprettelse af det beskyttede havområde »North Atlantic Current and Evlanov Seamount« (NACES-havbeskyttelsesområdet) og en henstilling om forvaltningen af NACES-havbeskyttelsesområdet

12.10.2021   
               
               
                  DA
               
               
                  Den Europæiske Unions Tidende
               
               
                  L 361/46
               
            
         RÅDETS AFGØRELSE (EU) 2021/1796
         af 28. september 2021
         om den holdning, der skal indtages på Den Europæiske Unions vegne i den kommission, der er nedsat ved konventionen om beskyttelse af havmiljøet i det nordøstlige Atlanterhav, for så vidt angår en afgørelse om oprettelse af det beskyttede havområde »North Atlantic Current and Evlanov Seamount« (NACES-havbeskyttelsesområdet) og en henstilling om forvaltningen af NACES-havbeskyttelsesområdet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konventionen om beskyttelse af havmiljøet i det nordøstlige Atlanterhav (1) (»konventionen«), som Unionen er kontraherende part i, trådte i kraft den 25. marts 1998.
                  
               
                     (2)
                  
                  
                     I medfør af konventionens artikel 10, stk. 3, kan den kommission, der er nedsat ved konventionens artikel 10, stk. 1, (»Osparkommissionen«), vedtage afgørelser og henstillinger i overensstemmelse med konventionens artikel 13.
                  
               
                     (3)
                  
                  
                     Osparkommissionen skal på sit 24. møde den 1. oktober 2021 vedtage en afgørelse om oprettelse af det beskyttede havområde »North Atlantic Current and Evlanov Seamount« (»NACES-havbeskyttelsesområdet«) og en henstilling om forvaltningen af NACES-havbeskyttelsesområdet.
                  
               
                     (4)
                  
                  
                     Ved Osparkommissionens påtænkte afgørelse oprettes NACES-havbeskyttelsesområdet og dets grænser fastlægges.
                  
               
                     (5)
                  
                  
                     Den påtænkte henstilling fra Osparkommissionen har til formål at vejlede de kontraherende parter i deres handlinger og i vedtagelsen af foranstaltninger til opfyldelse af de bevaringsmålsætninger, der er fastsat i bilaget til nævnte henstilling.
                  
               
                     (6)
                  
                  
                     Der er en tæt forbindelse mellem Osparkommissionens to påtænkte retsakter, og det er derfor hensigtsmæssigt at lade dem begge være omfattet af samme holdning fra Unionen.
                  
               
                     (7)
                  
                  
                     De påtænkte retsakter vedrører miljøbeskyttelse, som er en delt kompetence mellem Unionen og dens medlemsstater i henhold til artikel 4, stk. 2, litra e), i TEUF. De påtænkte retsakter falder ikke ind under et område, der i vid udstrækning er omfattet af EU-reglerne om en sådan beskyttelse. Unionen agter ikke at gøre brug af muligheden for at udøve sin eksterne kompetence på områder, der er omfattet af disse retsakter, og med hensyn til hvilke dens kompetence endnu ikke er udøvet internt.
                  
               
                     (8)
                  
                  
                     Den holdning, der skal indtages på Unionens vegne i Osparkommissionen, bør fastlægges, da den afgørelse, som skal træffes af sidstnævnte, får bindende virkning for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på Osparkommissionens 24. møde, er at støtte vedtagelsen af en afgørelse om oprettelse af det beskyttede havområde »North Atlantic Current and Evlanov Seamount« (NACES-havbeskyttelsesområdet) og en henstilling om forvaltningen af NACES-havbeskyttelsesområdet.
         
         
            Artikel 2
            Finjusteringer af den holdning, der er omhandlet i artikel 1, kan i lyset af udviklingen på Osparkommissionens 24. møde tiltrædes af Unionens repræsentanter i samråd med medlemsstaterne på koordineringsmøder på stedet uden en yderligere afgørelse fra Rådet.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 28. september 2021.
            
               
                  På Rådets vegne
               
               S. KUSTEC
               
                  Formand
               
            
         
         
            (1)  EFT L 104 af 3.4.1998, s. 2.